戲明叔
作者：趙蕃
朝代：宋

paragraphs: 晚食以當肉，故云巧於貧。
我云未若子陳子，掛箔爲圖能事新。
剪刀不用求諸并，海圖波濤供補紉。
我今非剪詎可坼，樹林樓閣相參陳。
君知人窮定何因，政坐百巧逢天嗔。
天之嗔人或可恕，君更白取遮四鄰。
雖然我詩聊戲君，天生萬象孰主賓。
渠如愛惜不我借，聽渠收卷藏箱巾。